Масех шо Петарбухехь даьккхира Мурин Элахас. Эвтархойн Ахьмада дехарца имама гечдинера цунна. Амма эхартахь ша накъост хир вац аьллера. Шен доттаг1 ц1ахь воцуш цуьнан гергарчу нехан дола а дора, царна даа, мала а латтадора Эвтархойн Ахьмада. Оцу Мурин Элахан к1ант вара Атан ц1е а йолуш. Петарбехехь деша а дешна, воккха эскаран хьаькам хилира Атанан к1ант Дада. Петарбухерачу оьрсийн паччахьан коьртачу штабехь Малхбален отделан куьйгалхо вара и Дада, 1905-чу шарахь дуьйна. Цо обарг Зеламхина уггар тоьлла герз, х1оъ-молха а латтадора. Совг1атана еллера Австрийки пхоьзза йолу топ, «Смит-вессон» системин тапча а. И герз Зеламхина Петарбухера Нохчийчу схьадеанера адвоката Мутушев Ахьматхас….